På udflugt med teknikken - Transporttidende
På udflugt med teknikken
Vogntoget er klar. (Foto: DTL)
DTL-testkører med på platooning bil.
Når det store forsøg med platooning-kørsel løber af stablen i Danmark den 30. marts, er DTL med i førerhuset.
-Jeg forventer at blive placeret på bil nummer to eller tre, som jo er det mest spændende sted i relation til den tætte kørsel, siger Finn Bjerremand, der nok tror, at hans indbyggede reflekser vil stå over for en prøvelse den dag.
-Det er klart, at hvis man ligger med 80 km/t på motorvejen 11 meter bag ved den forankørende lastbil, så skal hjernens alarmklokker hos enhver bilist fornuftigvis ringe. For uden teknikken til at holde bilerne på plads skulle standselængden for lastbilen jo have været mindst 50 meter. Jeg tror heller ikke, at der er mange almindelige mennesker, der har fået ny privatbil med elektronisk antikollisionssikring ved små hastigheder, der har turdet prøve at give los.
-Der er ingen tvivl om, at føreren i de efterfølgende lastbiler i en platoon ikke blot kan lægge sig til at sove eller læse avis. Der skal helt sikkert være en eller anden form for opmærksomhed, og jeg ser frem til at opleve, hvad det er, man aktuelt foretager sig under kørslen, oplyser testkøreren.